《颂古三首 其二》
宋代·释文观

赵州勘破老婆时，恰似青春三月里。陌上游人争看花，鹧鸪啼处谁相委。

作者简介：释文观（一○八三～一一七八），俗姓叶，温州瑞安（今属浙江）人。年十九依白岩寺慧通，二十得度。游方谒守卓禅师于东京天宁寺，因看《柏树子颂》有省。晚住温州本寂灵光寺，为南岳下十五世，长灵守卓禅师法嗣。孝宗淳熙五年卒，年九十六。《嘉泰普灯录》卷一三、《五灯会元》卷一八有传。今录诗四首。